– Vi prøvde oss frem med annen musikk også, noe som ikke var fullt så hardt. Men til og med Rammstein ble forkastet. Tyskerne spilte vel ikke hardt nok, forteller mamma Jeanette Orme (37).



Del på Facebook

På Kråkerøy fikk hun og samboer Torstein Mittet (37) en tøff start på foreldrekarrieren da Bianca fikk kolikk sist juli - bare to uker gammel.

– I 14 uker skrek hun fra hun våknet til hun sovnet, forteller Jeanette Orme, som i likhet med Torstein er svært musikkinteressert.

For den kolikkrammede datteren Bianca, var det kun black metal eller andre former for sterk avledning hjalp.



Del på Facebook

Videoopptaket ble gjort av foreldrene da Bianca var seks uker gammel, men allerede i mors liv var Bianca, som nå har blitt åtte måneder gammel, på konsert arrangert av "The Crypt" i Fredrikstad.

Selv om det ikke blir noen flere konserter på Bryggetaket med det første, har de planer om en tur til Månefestivalen i Gamlebyen i sommer.

– Minihørselvern er allerede kjøpt inn, sier mamma Jeanette, i trygg forvissning om at datteren fortsatt setter pris på musikk.

Kolikken er forlengst forsvunnet.

– Men Satyricon er fortsatt Biancas favoritter, ler moren.